ka fr ka ka ka ka ka ka ka ka fi ka ka ka ka ka ka ka ka ka ka ka ka ka ka ka ka ka en ka ka ka ka ka ka en ka ka ka ka ka ka en ka ka ka ka ka ka en ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en
ოლიმპიადის მიმდინარეობისას ჩატარდება მონაწილეთა ტესტირება, პროექტის მიერ შერჩეულ აქტუალურ სასოფლო-სამეურნეო დარგებში.
ოლიმპიადისათვის პრიორიტეტული სასოფლო-სამეურნეო დარგების იდენტიფიცირების მიზნით, ჩატარდა შრომის ბაზრის და აგრარული მიმართულების საგანმანათლებლო სექტორის (უმაღლესი და პროფესიული) კვლევა.
კვლევის ფარგლებში განხორციელდა აგრარული სფეროს სპეციალისტების დასაქმების სექტორში ყველაზე პრიორიტეტული საკვალიფიკაციო მოთხოვნები იდენტიფიცირება და აგრარული პროფილის ძირითადი უმაღლეს და პროფესიულ სასწავლებლებში არსებული სასწავლო პროგრამების - სილაბუსების, სალექციო კურსების და უმთავრესი სასწავლო ლიტერატურული რესურსების შესწავლა.
აღნიშნული კვლევის შედეგების მიხედვით ამ ეტაპზე 2022 წლის ეროვნული აგრარული ოლიმპიადისათვის შერჩეულია შემდეგი სასოფლო-სამეურნეო დარგები:
ტესტების რაოდენობა - 3 (1-პირველი ეტაპი; 1-მეორე ეტაპი);
კითხვების რაოდენობა თითოეულ ტესტში - 60  (20 მარტივი სირთულის ტესტი-1 ქულა; 20 საშუალო სირთულის ტესტი-2 ქულა; 20 რთული კატეგორიის ტესტი-3 ქულა);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი)
ქულების მაქსიმალური რაოდენობა ერთი ტესტიდან - 120
ტესტების რაოდენობა - 3 (1-პირველი ეტაპი; 1-მეორე ეტაპი);
კითხვების რაოდენობა თითოეულ ტესტში - 45 (15 მარტივი სირთულის ტესტი-1 ქულა; 15 საშუალო სირთულის ტესტი-2 ქულა; 15 რთული კატეგორიის ტესტი-3 ქულა);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი)
ქულების მაქსიმალური რაოდენობა ერთი ტესტიდან - 90
ტესტებისათვის განსაზღვრული საგნები/თემატიკა: კვების პროდუქტების ბიოქიმია და მიკრობიოლოგია, ხარისხის კონტროლის მეთოდები, სურსათის უვნებლობა;
ტესტების რაოდენობა - 3 (1-პირველი ეტაპი; 1-მეორე ეტაპი);
კითხვების რაოდენობა თითოეულ ტესტში - 60 (20 მარტივი სირთულის ტესტი-1 ქულა; 20 საშუალო სირთულის ტესტი-2 ქულა; 20 რთული კატეგორიის ტესტი-3 ქულა);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი)
ქულების მაქსიმალური რაოდენობა ერთი ტესტიდან - 120
ტესტებისათვის განსაზღვრული საგნები/თემატიკა: ტყის ბიომრავალფეროვნება და მისი დაცვა, ხელოვნური ნარგავების გაშენებისა და მართვის საკითხები, მავნე ორგანიზმების იდენტიფიცირება, ნადირობასთან დაკავშირებული საკანონმდებლო საკითხები;
ტესტების რაოდენობა - 3 (1-პირველი ეტაპი; 1-მეორე ეტაპი);
კითხვების რაოდენობა თითოეულ ტესტში - 60 (20 მარტივი სირთულის ტესტი-1 ქულა; 20 საშუალო სირთულის ტესტი-2 ქულა; 20 რთული კატეგორიის ტესტი-3 ქულა);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი)
ქულების მაქსიმალური რაოდენობა ერთი ტესტიდან - 120.
ტესტებისათვის განსაზღვრული საგნები/თემატიკა: სასოფლო-სამეურნეო ტექნიკის-მანქანების კლასიფიკაცია და ფუნქციონირების ძირითადი, საბაზისო საკითხები.
ტესტების რაოდენობა - 3 (1-პირველი ეტაპი; 1-მეორე ეტაპი);
კითხვების რაოდენობა თითოეულ ტესტში - 30 (10 მარტივი სირთულის ტესტი-1 ქულა; 10 საშუალო სირთულის ტესტი-2 ქულა; 10 რთული კატეგორიის ტესტი-3 ქულა);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი)
ქულების მაქსიმალური რაოდენობა ერთი ტესტიდან -  60.
ტესტებისათვის განსაზღვრული თემატიკა: მევენახეობა, მეხილეობა, მებოსტნეობა, ბიომეურნეობა
ტესტების რაოდენობა - 3 (1-პირველი ეტაპი; 1-მეორე ეტაპი);
კითხვების რაოდენობა თითოეულ ტესტში - 45  (15მარტივი სირთულის ტესტი-1 ქულა; 15 საშუალო სირთულის ტესტი-2 ქულა; 15 რთული კატეგორიის ტესტი-3 ქულა);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი)
ქულების მაქსიმალური რაოდენობა ერთი ტესტიდან - 90
დამატებითი ინფორმაცია ფერმერების მონაწილეობასთან დაკავშირებით იხილეთ მოცემულ ლინკზე.
შერჩეულ სასოფლო-სამეურნეო დარგებში მომზადდა ტესტები, სადაც წარმოდგენილია განსაზღვრული რაოდენობის ტესტ-კითხვები ოთხი სავარაუდო პასუხით (სამი არასწორი და ერთი სწორი). ტესტ-კითხვები სორტირებულია სამ კატეგორიად: მარტივი, საშუალო სირთულის და რთული. მარტივი კატეგორიის ტესტებზე სწორი პასუხი ფასდება 1 ქულით, საშუალო სირთულის ტესტებზე სწორი პასუხი  - 2 ქულით, ხოლო რთული კატეგორიის ტესტ-კითხვაზე სწორი პასუხი კი ფასდება სამი ქულით.
ტესტები შემუშავდა ორგანიზაცია „სოფლის მეურნეობის განვითარების ასოციაციის“ მიერ, შესაბამისი ფუნდამენტური სამეცნიერო ლიტერატურის და ბენეფიციარი სექტორების მიერ წარმოებული სპეციფიკური ლიტერატურული მასალების გამოყენებით.
თითოეულ შერჩეულ სასოფლო-სამეურნეო დარგში ტესტები შეიქმნა შესაბამისი კომპეტენციის და სამეცნიერო ხარისხის მქონე ექსპერტების მიერ.
ეროვნული აგრარული ოლიმპიადის პოტენციური მიზნობრივი კატეგორიებია:
ექსპერტი/სპეციალისტი/მკვლევარი – პიროვნება, რომელიც ფლობს აკადემიურ ხარისხს ან/და ეწევა კვლევით საქმიანობას სოფლის მეურნეობის დარგში;
სტუდენტი – პიროვნება, რომელიც იღებს განათლებას სოფლის მეურნეობის დარგში და აქვს სტუდენტის სტატუსი რეგისტრაციის მომენტში;
ფერმერი – პირი, რომელიც არ ფლობს აკადემიურ ხარისხს თუმცა, პირდაპირ ან არაპირდაპირ ეწევა საქმიანობას სოფლის მეურნეობის დარგში;
მოსწავლე - საჯარო ან კერძო საშუალო სკოლის მოსწავლე 11-დან 18 წამლდე ასაკის.
გამარჯვებულთა გამოვლენა მოხდება ტესტირებისათვის შერჩეული დარგების მიხედვით. ანუ თითოეულ ზემოთ აღნიშნულ სასოფლო-სამეურნეო დარგში ცალკეულად იარსებებს საპრიზო ადგილები და ცალკეულად იქნება შედგენილი გამარჯვებულთა რეიტინგები.
ოლიმპიადაში მონაწილეობის მიღების მსურველ პირებს შეუძლიათ აირჩიონ მხოლოდ ერთი დარგი.
ოლიმპიადა ჩატარდება სამ ძირითად ეტაპად:
პირველი ეტაპი წარმოადგენს ინტერესთა გამოხატვისა და რეგისტრაციის ფაზას. მიზნობრივ აუდიტორიას საშუალება ექნება მიიღოს და გაეცნოს ინფორმაციას ტესტირების წესების, მოთხოვნებისა და პირობების შესახებ. შემდგომში ნებისმიერ დაინტერესებულ მხარეს ექნება საშუალება დარეგისტრირდეს სპეციალურ პლატფორმაზე (ვებგვერდი). ასევე მნიშვნელოვანია ყველა მონაწილემ მიუთითოს საკუთარი სტატუსი რეგისტრაციის მომენტისათვის: ფერმერი, სტუდენტი,  ექსპერტი/სპეციალისტი.
მეორე ეტაპზე ტესტირება ჩატარდება დისტანციურად, ონლაინ პლატფორმის საშუალებით. დარეგისტრირებული მონაწილეები გაივლიან ტესტირებას მათ მიერ წინასწარ შერჩეულ სასოფლო-სამეურნეო დარგებში. მეორე ეტაპის შემდგომ, შეირჩევა მინიმუმ 10 საუკეთესო შედეგის მქონე მონაწილე, თითოეული სატესტო დარგის მიხედვით.
მესამე ეტაპზე ტესტირება ჩატარდება კონკრეტულ ლოკაციაზე ან ლოკაციებზე არადისტანციურად. იგი შეიძლება ჩატარდეს როგორც ელექტრონულად, სოფლის მეურნეობის განვითარების ასოციაციის მიერ შექმნილი აგროტესტირების პლატფორმის გამოყენებით, ასევე დაბეჭდილი ტესტებით.
საბოლოო გამარჯვებულები დარგების მიხედვით გამოვლინდებიან დაგროვებული ქულათა რაოდენობის მიხედვით. სულ გამოვლინდება 3 (I; II; III)  გამარჯვებული მონაწილე თითოეულ დარგში მითითებული სტატუსის შესაბამისად (სპეციალისტი/ექსპერტი, სტუდენტი, ფერმერი).
კონკურსანტების მიერ, ერთი და იმავე დარგში, თანაბარი რაოდენობის ქულების დაგროვების შემთხვევაში, საპრიზო ადგილს დაიკავებს ის მონაწილე, რომელსაც „რთული“ კატეგორიის უფრო მეტ კითხვაზე ექნება სწორი პასუხი გაცემული. იმ შემთხვევაში თუ პირველ ტურში მეათე და მეთერთმეტე ადგილზე გასულმა მონაწილეებმა დააგროვეს ქულების თანაბარი რაოდენობა, მეორე ტურზე ორივე მათგანის დაშვება მოხდება.
გარდა ამისა, შედგება რეიტინგი, სადაც ათივე მონაწილე იქნება წარმოდგენილი და თითოეული მათგანი რეიტინგში ადგილს დაიკავებს მის მიერ მეორე ტესტირებაში დაგროვილი ქულების მიხედვით.
პროექტის მიზნებიდან გამომდინარე მნიშვნელოვანია დაინტერესებული აქტორების - უმაღლესი და პროფესიული სასწავლებლების, შესაბამისი პროფილის დონორი ორგანიზაციების, საჯარო და კერძო სექტორების და მაქსიმალური ჩართულობის ფორმატების შემუშავება-განხორციელება. ასევე განსაკუთრებით აქტუალურია პროექტის შესახებ ინფორმაციის გავრცელების მაღალი ხარისხის უზრუნველყოფა. შესაბამისად, დაინტერესებულ მხარეთა ჩართულობის მიმართულებით აქტივობები დაწყებულია და გაგრძელდება პროექტის განხორციელების პერიოდში.
ეროვნული აგრო-ოლიმპიადის ერთ-ერთი უმთავრესი მიზანია აგრარული პროფესიების პოპულარიზაცია სასკოლო ასაკის ახალგაზრდებში და მათი ცნობიერების ამაღლება, როგორც გარემოსდაცვითი მიმართულებით, ასევე პრიორიტეტულ სასოფლო-სამეურნეო დარგებში.
აღნიშნულიდან გამომდინარე, ეროვნული აგრო ოლიმპიადის ფარგლებში იგეგმება მოსწავლეთა ჩართულობა პროექტში. ამ მიზნით უშუალოდ მოსწავლეებისათვის ცალკე ჩატარდება აგრო-ოლიმპიადა.
მოსწავლეთა ეროვნულ აგრარულ ოლიმპიადაში მონაწილეობის მიღება შეუძლიათ 18 წლამდე ასაკის პირებს - პროფილური კოლეჯების, საჯარო და კერძო სკოლების მოსწავლეებს.
მოცემული სამიზნე კატეგორიისათვის შეიქმნა არსებულ სასწავლო საბუნებისმეტყველო საგნებთან მაქსიმალურად ადაპტირებული, შემეცნებითი ფორმატის მარტივი ტესტ-კითხვები.
მოსწავლეთა აგრარულ ოლიმპიადაში ოლიმპიადაში მონაწილეობის და გამარჯვებულთა გამოვლენის წესები ზრდასრულთა აგრარულ ოლიმპიადაზე არსებული წესების ანალოგიურია, იმ განსხვავებით, რომ მოსწავლეთა ოლიმპიადაზე იარსებებს ტესტირების მხოლოდ ერთი კატეგორია, რომელშიც მოცემული იქნება ტესტ-კითხვები ბუნების დაცვის (ეკოლოგიის), მეფუტკრეობის, მებოსტნეობის, მეხილეობის, მეცხოველეობის სფეროებიდან.
მოსწავლეებისათვის შემუშავებულ ტესტებში არსებული ტესტ-კითხვების რაოდენობა შეადგენს 36-ს (12 მარტივი - სწორი პასუხი: 1 ქულა, 12 საშუალო სირთულის - სწორი პასუხი: 2 ქულა, 12 რთული - სწორი პასუხი: 3 ქულა).
სამომავლო მდგრადობის უზრუნველყოფის მიზნით, იგეგმება მოსწავლეთა აგრო-ოლიმპიადის ფორმატის მაქსიმალური ადაპტირება სასკოლო ასაკის ახალგაზრდების სხვა სახეობის არსებულ ოლიმპიადებთან.
ზოგადი ინფორმაცია მოსწავლეების ტესტებთან დაკავშირებით
ტესტების რაოდენობა - 3 (1-პირველი ეტაპი; 1-მეორე ეტაპი; 1-სარეზერვო);
კითხვების რაოდენობა თითოეულ ტესტში - 36 (6-6 კითხვა ზემოთ მოცემული თითოეული სფეროდან);
სავარაუდო პასუხების რაოდენობა თითოეულ ტესტ კითხვაში - 4 (1 სწორი, 3 არასწორი);
ქულების მაქსიმალური რაოდენობა ერთი ტესტიდან - 72.
ეროვნულ აგრარულ ოლიმპიადაში მონაწილეობის მიღების მსურველ პირებს ოლიმპიადისათვის მოსამზადებლად-ტესტებზე სავარჯიშოდ შეუძლიათ შევიდნენ მოცემულ ლინკზე, სადაც დარგების მიხედვით წარმოდგენილია ოლიმპიადის ტესტირებისათვის განსაზღვრული ტესტების მსგავსი ტესტ-კითხვები.
დამატებითი ინფორმაციისათვის დაგვიკავშირდით: agro.olimpiada@gmail.com